ལུ་ཅ་ཙུད་དུ་ཡོད་པའི་ཧྲང་ཧའེ་ལྟེ་བའི་ཁང་ཆེན་གྱི་མཐོ་ཚད་ལ་སྨི༦༣༢ཡོད་པ་དང་།དེ་ནི་བསྐྲུན་ཟིན་པའི་ཀྲུང་གོའི་ཐོག་བརྩེགས་མཐོ་ཤོས་ཀྱི་ཐོག་ཁང་ཨང་དང་པོ་དང་།འཛམ་གླིང་གི་ཨང་གཉིས་པ།ཧྲང་ཧའེ་ཡི་མཚོན་རྟགས་རང་བཞིན་གྱི་ཐོག་ཁང་ཞིག་བཅས་རེད།སྤྱི་ལོ༢༠༠༧ལོར་ཞི་ཅིན་ཕིང་ཧྲང་ཧའེ་དུ་ཕྱག་ལས་གནང་སྐབས།ཁོང་ནས་ཧྲང་ཧའེ་ལྟེ་གནས་ཐོག་ཁང་གི་འཛུགས་བསྐྲུན་ལ་མཐོང་ཆེན་པོ་གནང་བ་དང་།ལུ་ཅ་ཙུད་དུ་ཐེངས་མང་ཕེབས་ནས་རྟོག་ཞིབ་གནང་བ།ཁོང་སྐུ་ངོ་མས་ལུ་ཅུ་ཙུད་ས་ཁུལ་གྱི་འཆར་འགོད་ལ་ཞིབ་འཇུག་གནང་བ།ཁོང་སྐུ་ངོ་མས་ཧྲང་ཧའེ་ལྟེ་གནས་ཐོག་ཁང་གི་ཇུས་འགོད་ལ་ཞིབ་བཤེར་མཆན་འགོད་གནང་ནས།འབྲེལ་ཡོད་ལས་དོན་ལ་སྐུལ་འདེད་བཏང་གནང་ཡོད་པ་དང་།ཧྲང་ཧའེ་ལྟེ་གནས་ཐོག་ཁང་དེ་སྦགས་མེད་དང་།རིག་ལྡན།མི་ཆོས་བཅས་ཀྱི་རྒྱལ་སྤྱིའི་རྩེར་སོན་ལས་གཞིར་འགྱུར་བ་བྱ་དགོས་པའི་བླང་བྱ་བཏོན་གནང་ཡོད།ཐོག་ཁང་གི་ཐོག་བརྩེགས་ཉི་ཤུ་རྩ་གཉིས་ཐོག་ཡོད་པའི་ལུ་ཅ་ཙུད་དངུལ་རྩའི་གྲོང་གི་ཏང་འཛུགས་ཞབས་ཞུ་ལྟེ་གནས་ནི།ལུ་ཅ་ཙུད་དངུལ་རྩའི་ཉོ་ཚོང་ཁུལ་གྱི་ཕྱོགས་བསྡུས་ཏང་ཨུད་ཀྱིས་བཙུགས་པའི་ཐོག་ཁང་གི་ཏང་འཛུགས་འཐབ་ས་ཤིག་ཡིན་པ་རེད།སྤྱི་ཚེས་དྲུག་ཉིན་གྱི་སྔ་དྲོ།ཞི་ཅིན་ཕིང་དེ་གར་ཕེབས་ནས་ལྟེ་གནས་དེས་སྤེལ་བའི་ཏང་འཛུགས་ལས་དོན་སོགས་ཀྱི་གནས་ཚུལ་མཁྱེན་རྟོགས་གནང་བ་རེད།ཏང་འཛུགས་ཞབས་ཞུའི་ལྟེ་གནས་ཀྱི་བར་སྣང་མེ་ཏོག་ལྡུམ་ར་ཞིབ་བསྡུར་སྤེལ་རེས་ཁུལ་དུ།ཁེ་ལས་གསུམ་གྱི་ཏང་ཀྲེ་པུའུ་ཡིས་ང་དང་དངུལ་རྩའི་གྲོང་མཉམ་དུ་འཚར་ལོང་བྱུང་ཞེས་པས་བརྗོད་དོན་གཙོ་བོ་བྱས་པའི་ཏང་གི་ཉིན་མོའི་བརྗོད་དོན་གཙོ་བོའི་བྱེད་སྒོ་སྤེལ་ཡོད་པ་དང་།ཞི་ཅིན་ཕིང་ཁོང་རྣམ་པའི་ཁྲོད་དུ་ཕེབས་ནས་བྱམས་བརྩེའི་བཀའ་མོལ་གནང་བ་དང་།ཞི་ཅིན་ཕིང་གིས་ཧྲང་ཧའེ་ཡིས་ལུ་ཅ་ཙུད་དངུལ་རྩའི་གྲོང་དུ་ཐོན་ལས་རུབ་འདུས་ཆེ་བ་དང་།ཁེ་ལས་རུབ་འདུས་ཆེ་བ།ཤེས་ལྡན་མི་སྣ་རུབ་འདུས་ཆེ་བ་བཅས་ཀྱི་དོན་དངོས་ལ་གཞིགས་ཏེ།ཏང་འཛུགས་ལས་དོན་གྱི་བསམ་ཇུས་དང་རྣམ་པ་གསར་གཏོད་ཀྱིས།ཐོག་ཁང་ནང་གི་དབང་བའི་ལམ་ལུགས་སྣ་ཚོགས་པའི་ཁེ་ལས་ཀྱི་གཞི་རིམ་ཏང་རྩ་འཛུགས་དང་ཏང་ཡོན་ལ་སློབ་སྦྱོང་མཛུབ་ཁྲིད་དང་།དོ་དམ་ཞབས་ཞུ།བྱེད་སྒོའི་སྟེགས་བུ་བཅས་མཁོ་འདོན་བྱེད་པ་བཅས་ཀྱི་བྱེད་སྟངས་ལ་ཁས་ལེན་གང་ལེགས་གནང་བ་རེད།